User:ลูคิเมียร์

โจ๊กตัดโจ๊ก เป็นรายการประกวดร้องเพลงลูกทุ่ง ที่รวบรวมศิลปินตลกมาแข่งขันกันเพื่อหาตลกที่เสียงดีที่สุดในประเทศไทย ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ หมายเลข 23 ออกอากาศทุกวันอาทิตย์ ตั้งแต่เวลา 20.05 - 21.45 น. เริ่มออกอากาศครั้งแรกเมื่อวันที่ 18 เมษายน พ.ศ. 2564 โดยได้ พัน พลุแตก เป็นพิธีกร และได้หม่ำ จ๊กมก มาเป็นโปรโมเตอร์ ซึ่งถือว่าเป็นบทบาทครั้งใหม่ในการรับหน้าที่โปรโมเตอร์ครั้งแรกอีกด้วย

รูปแบบและกติกาการแข่งขัน
รูปแบบการแข่งขันของโจ๊กตัดโจ๊กโดยจะมีศิลปินตลกทั้งหมด 24 คน แบ่งเป็นทีม ทีมละ 4 คน ทั้งหมด 6 ทีม โดยจะแบ่งเป็นกลุ่มโจ๊กต่าง ๆ โดยชื่อทีมใน Season 1 จะมีทั้งหมด 6 ชื่อ ดังนี้


 * 1) โจ๊กปลา
 * 2) โจ๊กหม้อดิน
 * 3) โจ๊กหมู
 * 4) โจ๊กไข่พิเศษ
 * 5) โจ๊กไม่ขิงไม่ผัก
 * 6) โจ๊กเปล่า

ส่วนชื่อทีมใน Season 2 จะมีทั้งหมด 6 ชื่อ ดังนี้


 * 1) โจ๊กสาหร่าย
 * 2) โจ๊กเป็ดตุ๋น
 * 3) โจ๊กต้มยำ
 * 4) โจ๊กปู
 * 5) โจ๊กหมูชุบแป้งทอด
 * 6) โจ๊กเตาถ่าน

การแข่งขันใน Season 1 โดยจะมีการแข่งขันทั้งหมด 6 รอบ โดยจะแบ่งเป็น รอบ 4 คน, รอบ 3 คน , รอบหาแชมป์ประจำกลุ่ม , รอบแชมป์ชนแชมป์ (แบ่งเป็น 2 รอบ รอบละ 3 คน) และรอบ Final โดยผู้เข้าแข่งขันจะต้องแข่งขันกันร้องเพลงเพื่อทำคะแนนให้สูงที่สุดในแต่ละรอบ โดยผู้เข้าแข่งขันคนใดทำคะแนนได้น้อยที่สุดจะต้องตกรอบไป โดยคะแนนเต็มมีคะแนนสูงถึง 299 คะแนน แต่ในรอบหาแชมป์ประจำกลุ่ม จะต้องร้องเพลงคนละ 2 เพลง โดยทั้ง 2 รอบ ผู้เข้าแข่งขันคนใดทำคะแนนสูงที่สุด จะได้เป็นแชมป์ประจำกลุ่ม โดยคะแนนเต็มในรอบหาแชมป์ประจำกลุ่มมีคะแนนสูงถึง 598 คะแนน

การแข่งขันใน Season 2 โดยจะมีการแข่งขันทั้งหมด 4 รอบ โดยจะแบ่งเป็น รอบ 4 คน, รอบ 3 คน , รอบหาแชมป์ประจำกลุ่ม และรอบ Final โดยผู้เข้าแข่งขันจะต้องแข่งขันกันร้องเพลงเพื่อทำคะแนนให้สูงที่สุดในแต่ละรอบ โดยผู้เข้าแข่งขันคนใดทำคะแนนได้น้อยที่สุดจะต้องตกรอบไป โดยคะแนนเต็มมีคะแนนสูงถึง 399 คะแนน

การแข่งขันใน Season 3 จะเป็นรูปแบบใหม่ทั้งหมด โดยจะมีครูเพลงต้นฉบับมาสัปดาห์ละ 1 คน และจะมีศิลปินตลกมาแข่งขันร้องเพลงสัปดาห์ละ 3 คน โดยเพลงที่นำมาใช้ในการแข่งขันจะต้องสอดคล้องกับโจทย์เพลงที่ครูเพลงต้นฉบับได้ร้องเพลงไว้ตอนต้นรายการ และผู้เข้าแข่งขันคนใดที่มีผลโหวตจากคณะกรรมการมากที่สุดจะได้เป็นแชมป์ประจำโจทย์เพลงในสัปดาห์นั้น